 Mgambo JKT imetoka kufungwa kwenye uwanja wake wa nyumbani bao 1-0 dhidi ya ndugu zao katika mkoa mmoja African Sports mwishoni mwa wiki iliyopita.Akizungumza na gazeti hili jana Shime alisema kikosi chake kiko vizuri na wanatarajia kupambana hadi mwisho na kubakiza pointi tatu nyumbani.“Tunaendelea vizuri na mazoezi, tumejipanga kuhakikisha tunabakiza ushindi nyumbani, kwa sasa hatuangalii tumefungwa kwa kiasi gani kwani tunajipanga kushinda michezo yetu iliyoko mbele,” alisema.Shime alisema ni lazima wajitahidi kwa namna yoyote kushinda kwani hawako katika nafasi nzuri kwenye msimamo wa ligi.Mgambo ina pointi 17 ikiwa inashika nafasi ya 11 na tayari imeshacheza michezo 19. Nafasi iliyopo haitoshi kuihakikishia kubaki Ligi Kuu kama haitajitahidi kushinda michezo yake iliyopo.Timu hiyo iko katika nafasi mbaya kwa kuwa timu ilizoko chini yake Coastal Union, Aican Sports, Kagera Sugar na Majimaji zimetofautiana kwa pointi moja hivyo atakayeshinda atapanda na atakayefungwa atashuka.